* **Ρώμη – Νάπολη – Ακτή Αμάλφι 6 μέρες 13-18.04.23. Αεροπορικώς**

**1η Μέρα | Πτήση για Ρώμη – Περιήγηση πόλης – Τακτοποίηση στο ξενοδοχείο.**

Συγκέντρωση στο αεροδρόμιο και απευθείας πτήση για Ρώμη. Άφιξη και ξεκινάμε την περιήγηση στο ιστορικό κέντρο της «Αιώνιας Πόλης» με το πιο αντιπροσωπευτικό κτήριο της ρωμαϊκής αυτοκρατορίας, το επιβλητικό Κολοσσαίο και την αψίδα του Μεγάλου Κωνσταντίνου. Στη συνέχεια, θα θαυμάσουμε τη ρωμαϊκή αγορά, που ήταν η καρδιά της αρχαίας Ρώμης και το κέντρο εξουσίας της αυτοκρατορίας. Σήμερα αποτελεί έναν από τους σπουδαιότερους αρχαιολογικούς χώρους της Ευρώπης. Στην Piazza Venezia θα σας εντυπωσιάσει το ογκώδες μνημείο αφιερωμένο στον Vittorio Emanuele II, τον πρώτο βασιλιά της σύγχρονης ενωμένης Ιταλίας. Το μνημείο περιέχει τον Τάφο του Άγνωστου Στρατιώτη με την αιώνια φλόγα, χτισμένο κάτω από το άγαλμα της Ιταλίας μετά τον Α΄ Παγκόσμιο Πόλεμο. Βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, ο οποίος αρχικά βρισκόταν στο Circus Maximus. Ακολουθεί η διάσημη Φοντάνα Ντι Τρέβι, όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκεται η διάσημη Πιάτσα Ντι Σπάνια, που γίνονται οι περίφημες επιδείξεις μόδας. Ελεύθερος χρόνος στο κέντρο της πόλης και μεταφορά στο ξενοδοχείο μας. Τακτοποίηση στα δωμάτια.

**2η Μέρα : Ρώμη – Μουσεία Βατικανού, Βασιλική Αγ. Πέτρου – Πάνθεον – Πλατεία Navona.**

Πρωινό και στη συνέχεια θα επισκεφτούμε το ανεξάρτητο κρατίδιο του Βατικανού. Θα ξεκινήσουμε με τη Βασιλική του Αγίου Πέτρου, τη μεγαλύτερη εκκλησία του κόσμου, που θα μας εντυπωσιάσει με τον πλούτο και την επιβλητικότητά της. Μεταξύ άλλων, θα δούμε την Πιετά του Μιχαήλ Άγγελου και τον τεράστιο μπρούτζινο άμβωνα που δεσπόζει πάνω από τον Παπικό Βωμό, που είναι έργο του Μπερνίνι. Έπειτα, θα ξεναγηθούμε στα μουσεία του Βατικανού, που ανήκουν στα σημαντικότερα του κόσμου. Θα θαυμάσουμε τις αίθουσες των γλυπτών, των χαλιών, των παπύρων καιτων αυτοκρατόρων και θα καταλήξουμε στη διάσημη Καπέλα Σιστίνα (Capella Sistina), το παρεκκλήσι του Αποστολικού Παλατιού, της κατοικίας του Πάπα της Καθολικής Εκκλησίας, του οποίου η οροφή ζωγραφίστηκε από τον Μιχαήλ Άγγελο (Michelangelo). Στη συνέχεια, θα επισκεφτούμε ένα από τα πιο όμορφα και γοητευτικά αξιοθέατα στη Ρώμη, το Πάνθεον, έναν παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα ένα από τα πιο σημαντικά αρχιτεκτονικά κτήρια του δυτικού κόσμου. Θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης, όπου βρίσκεται και η αυθεντική στήλη του Αδριανού. Έπειτα, θα περάσουμε από την όμορφη και γοητευτική πλατεία Navona, που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική ήπειρο. Ελεύθερος χρόνος για φαγητό ή ποτό στη φημισμένη πλατεία, που σφύζει από ζωή.

**3η Μέρα : Ρώμη – Νάπολη (225 χλμ.) – Περιήγηση πόλης – Τακτοποίηση στο ξενοδοχείο.**

Πρωινό στο ξενοδοχείο μας και αναχώρηση για τη Νάπολη. Στην περιήγηση της πόλης θα θαυμάσουμε τον πολυτραγουδισμένο Κόλπο της Νάπολης, με θέα προς το ηφαίστειο Βεζούβιο, την παραλιακή ζώνη και τα κύρια σημεία του ιστορικού της κέντρου, όπως την πλατεία του Δημαρχείου, το θέατρο San Carlo, το Κάστρο των Ανδεγαυών κ.α. Η τρίτη μεγαλύτερη πόλη της Ιταλίας, μετά τη Ρώμη και το Μιλάνο, έχει έναν μοναδικό αέρα και ένα τόσο ιδιαίτερο ταμπεραμέντο, που πολλές φορές αποτέλεσε αφορμή χλευασμού από τους «καθαρόαιμους» Ιταλούς του «πολιτισμένου» βορρά. Ωστόσο, η Νάπολη είναι μια από τις αρχαιότερες, συνεχώς κατοικημένες πόλεις στον κόσμο, που θα μας γεμίσει με εικόνες στενών δρόμων, χαώδους κυκλοφορίας και της θέρμης των Ναπολιτάνων. Λίγος ελεύθερος χρόνος, μεταφορά στο ξενοδοχείο και τακτοποίηση στα δωμάτια.

**4η Μέρα : Νάπολη – Κάπρι**

Πρωινό στο ξενοδοχείο και μεταφορά στο λιμάνι, όπου θα επιβιβαστούμε στο ταχύπλοο για το θεϊκό Κάπρι, που χαρακτηρίζεται ως ο «Κήπος της Εδέμ», λόγω της οργιώδους βλάστησής του και της ποικιλίας των λουλουδιών του. Άφιξη στο νησί και μεταφορά με μικρά τοπικά πουλμανάκια στο πάνω χωριό, το Ανακάπρι (Anacapri, πληρωμή επιτόπου). Θα κάνουμε τη βόλτα μας, θα έχουμε χρόνο να τσιμπήσουμε κάτι για μεσημεριανό και στη συνέχεια θα κατεβούμε στο Κάπρι για να απολαύσουμε έναν καφέ και να κάνουμε τις αγορές μας. Επιστροφή το απόγευμα στο ξενοδοχείο μας. Για όσους δεν επιθυμούν να επισκεφτούν το Κάπρι, θα έχουν ελεύθερο χρόνο στην πόλη, αξιοποιώντας τη μεταφορά από και προς το ξενοδοχείο.

**5η Μέρα : Νάπολη – Σαλέρνο (55 χλμ.) – Κρουαζιέρα στην Κοστιέρα Αμαλφιτάνα – Νάπολη (55 χλμ.)**

Σήμερα το πρωί θα μεταφερθούμε στην προβλήτα του λιμανιού του Σαλέρνο, από την οποία θα αποπλεύσουμε για τη μαγευτική μας κρουαζιέρα στην Κοστιέρα Αμαλφιτάνα. Πρώτη μας στάση θα είναι στο Αμάλφι, όπου κατά τη διάρκεια της περιήγησής μας στο χωριό, θα επισκεφθούμε τον καθεδρικό ναό και θα έχουμε χρόνο για την απαραίτητη βόλτα, αλλά και για φαγητό. Στη συνέχεια, θα καταπλεύσουμε στο Ποζιτάνο, που είναι «κρεμασμένο» στα βράχια. Βόλτα στα μικρά, στενά δρομάκια που θυμίζουν κυκλαδίτικα σοκάκια και χρόνος για καφέ. Αναχώρηση το απόγευμα για το Σαλέρνο και κατόπιν μεταφορά στο ξενοδοχείο μας στη Νάπολη.

**6η Μέρα : Νάπολη – Πομπηία (30 χλμ.) – Πτήση επιστροφής.**

Πρωινό στο ξενοδοχείο μας και στη συνέχεια θα επισκεφθούμε την Πομπηία. Άφιξη στον αρχαιολογικό χώρο της Πομπηίας, που θάφτηκε από τη λάβα και τη στάχτη του Βεζούβιου το 79 μ.Χ. Στην ξενάγηση που θα ακολουθήσει θα δούμε, μεταξύ άλλων, την Πόρτα Μαρίνα, την αρχαία αγορά, το θέατρο, τους ναούς του Δία και του Απόλλωνα, τα λουτρά καιτις πολυτελείς επαύλεις με τις περίφημες τοιχογραφίες (1ος αι. π.Χ.), που μας παρέχουν μια ολοκληρωμένη εικόνα της ζωγραφικής του αρχαίου κόσμου. Το απόγευμα μεταφορά στο αεροδρόμιο για την πτήση της επιστροφής.

|  |  |
| --- | --- |
| **Ρώμη - Νάπολη - Ακτή Αμάλφι 6 μέρες** | **Αναχώρηση 13/04 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Ρώμη: Holiday Inn Rome Eur Parco Dei Medici An IHG | 4\* | Πρωινό | Early boking τιμή: 565€ (Μέχρι τις 03.03) Κανονική τιμή: 665€ | Early boking τιμή: 325€ (Μέχρι τις 03.03) Κανονική τιμή: 425€ | 170€ | Πτήσεις με Ryanair: Θεσσαλονίκη - Ρώμη: 06:55 - 07:40 Νάπολη - Θεσσαλονίκη: 16:50 - 19:20 |
| Νάπολη: American | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια με την Ryanair για το δρομολόγιο Θεσσαλονίκη – Ρώμη και Νάπολη – Θεσσαλονίκη. Αποσκευές : 1 προσωπικό αντικείμενο(40x20x25cm) + 1 χειραποσκευή 10κ(55x40x20cm) ανά άτομο. Μεταφορές, περιηγήσεις και ξεναγήσεις σύμφωνα με το πρόγραμμα, με πολυτελές λεωφορείο. Αρχηγός – συνοδός του γραφείου μας. Ελληνόφωνος, επίσημος τοπικός ξεναγός όπου απαιτείται. Διαμονή στα επιλεγμένα ξενοδοχεία για 2 διανυκτερεύσεις στη Ρώμη και 3 διανυκτερεύσεις στη Νάπολη. Πρωινό καθημερινά. Τα εισιτήρια της κρουαζιέρας στην Κοστιέρα Αμαλφιτάνα. Ασφάλεια αστικής ευθύνης **Δεν περιλαμβάνονται:** Ό,τι δεν αναφέρεται στο πρόγραμμα ή αναφέρεται ως προαιρετικό. Είσοδοι σε μουσεία, αξιοθέατα, επισκέψιμους χώρους. Τα εισιτήρια του ταχύπλοου για το Κάπρι (50€ για τους ενήλικες, 30€ για τα παιδιά έως 12 ετών). Τα εισιτήρια εισόδου στο Βατικανό (35€ για τους ενήλικες, 25€ για τα παιδιά μέχρι 18 ετών). Δημοτικοί φόροι ξενοδοχείων. Φόροι αεροδρομίων & επίναυλοι καυσίμων (και λοιπά): 145€. Check points: 35€ Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|